da da da fr da en da da da fr da en da da da ja da da da da da da da da da da da da da da da da da da da da da da da da da da da da da da da da nb da da da da da da da da fr da da da da da da en de da de de en sv da da
Nu hjælpes Hundene fra Randers og andre svigtede kæledyr
Hunde fra en hvalpefabrik i Randers. Foto: Dyrenes Beskyttelse
Den omfattende og ulovlige handel med kæledyr, der foregår på tværs af hele Europa, er netop blevet undersøgt af en ekspertgruppe. Det fortæller Dyrenes Beskyttelse.
I dag overrakte Eurogroup for Animals, en international sammenslutning af 70 dyrevelfærdsorganisationer, en ny rapport til EU’s fødevarekommissær, Stella Kyriakides. Rapporten med titlen ’Te Illegal Pet Trade: Game Over’ (’Stop den illegale handel med kæledyr’, red.) er baseret på en ekspertgruppes arbejde under det kroatiske EU-formandskab og Eurogroup for Animals, og er den første af sin slags, der afdækker de omfattende problemer med ulovlig handel med kæledyr i EU.
”Ekspertgruppen bekræfter på mange måder, at den ulovlige handel med kæledyr trives i bedste velgående,” siger Jens Jokumsen, familiedyrschef i Dyrenes Beskyttelse og medlem af ekspertgruppen, der står bag rapporten.
”Alene i EU skal der en årlig tilstrømning på godt 8 millioner hundehvalpe til for at imødekomme efterspørgslen fra nye hundeejere. Handlen med hunde og katte i EU anslås at repræsentere et tocifret milliardbeløb årligt, og det er derfor meget tillokkende for mere skrupelløse typer, som ønsker at tjene penge på at avle og sælge kæledyr uden at leve op til reglerne,” siger Jens Jokumsen, som samtidig peger på, at den digitale handel på Facebook og online salgssider har skabt et rent slaraffenland for ulovlig handel med kæledyr.
”Det er næsten legende let at omgå myndighedernes blik og kontrol, hvis man vil. Online er der ingen, der registrerer, hvor mange dyr, der handles med, og det overlades fuldstændig til køberne at gennemskue, om sælgeren har rent mel i posen,” siger han.
Ofte avles hunde i Østeuropa under dårlige forhold og importeres til særligt de nordiske lande, hvor efterspørgslen efter bestemte racer er stor. Det er typisk hunde af racen malteser, fransk bulldog eller bomuldshunde, der er populære lige nu. Men avlen foregår under tvivlsomme vilkår, og hundekøberne risikerer at stå med store dyrlægeregninger.
”De her avlere og importører gør det kun for profittens skyld. De er ligeglade med at avle sunde, robuste og gode familiehunde, der kan leve et langt og sygdomsfrit liv. Vi ser endda eksempler på, at man har forfalsket dyrlægecertifikater for at få det til at fremstå som om, at hunden er sund og rask, men i virkeligheden kan det blive en rigtig dyr fornøjelse for de nye ejere i form af tårnhøje dyrlægeregninger, og i de værste tilfælde kan det ende med en aflivning,” siger Jens Jokumsen.
Corona-bank: Voksen mand slår 11-årig på parkeringsplads
Behov for internationalt register for handel med kæledyr
Rapporten indeholder en række anbefalinger til, hvordan problemet med den illegale handel med kæledyr kan undgås.
”Den illegale handel med kæledyr er grænseoverskridende på tværs af EU-lande, så derfor er der både brug for nationale og internationale tiltag for at komme problemet til livs. De vigtigste værktøjer er at få indført obligatorisk mærkning og registrering af hunde og katte samt obligatorisk registrering af salg. Det kan lyde omfattende, men på mange måder er det ikke anderledes, end hvis man skal købe og sælge en bil i dag. Her har vi bare at gøre med levende væsner. Dernæst er det vigtigt at få registrene til at tale sammen på tværs af EU-medlemslande, så den grænseoverskridende handel kan overvåges,” siger Jens Jokumsen.
Dyrenes Beskyttelse overvåger og efterforsker selv onlinehandel med hunde i Danmark og melder mistanke om overtrædelser til politiet.
”Men det ville ikke være nødvendigt, hvis der var et ordentligt system på plads, så både dyr og nye dyreejere blev beskyttet mod den illegale avl og handel. Det ville også kræve færre ressourcer af politiet, som i dag skal efterforske alle sager om ulovlig handel,” siger Jens Jokumsen.
Nu er der penge at spare på sommerferien: Hvis du holder den her
Udland8-årig mistede sin far: Få uger senere banker politiet på døren for at give særlig besked
NyhederJohnny Madsen med trist meddelelse
NyhederUlrik Wilbek ramt af sygdom
NyhederDanskerne prioriterer i budgettet: Her sparer vi mest
NyhederMistænkeligt: Lig af to mænd fundet i park
NyhederNy undersøgelse: At 'pege finger' er med til at mindske smerter
NyhederNu skruer Danmark ned for varmen
Ansat smed Lotto-kupon med 1 million kroner i skraldespanden
66-årig kvinde troede, at larm i køkkenet kom fra hendes søn: Fik sit livs chok, da hun opdagede hvem lyden kom fra
Sus Wilkins smider alt tøjetSus Wilkins overlader ikke meget til fantasien i en ny billedserie.
Karen Thisted er død - 73 år gammel
Rusland gentager sin trussel: Disse lande er mål der skal ødelægges
Medier rapporterer: Putin er allerede død
Breaking: Prins Joachim indlagt med blodprop i hjernen
Putin i chok: Kæresten er gravid
Medie afslører: Putin vil overlevere magten på grund af kræftoperation
Chok: Far opdager at 17-årige tvillinger ikke er hans
Rusland advarer: Europa vil forsvinde
El-prisen stiger med flere 1.000 kroner: Se hvor mange penge du kan spare på din el-regning
Mand vandt 56.5 millioner kroner på en aften
Danskernes rådighedsbeløb bliver mindre og mindre: Sådan kan du spare flere 1.000 kroner måned efter måned
Her er de bedste Rosévine til prisen
Se din boligværdi på 30 sekunder helt gratis
El-priserne kan eksplodere med en stigning på 148% i 2022: Sådan kan du muligvis spare flere 1.000 kroner
© Media Group Denmark ApS
Nyheder24 Annoncering Privatlivspolitik og cookies Cookiedeklaration Cookie Leverandør info